Rikunarita-ORG/Wikinium huggingface dataset:
# Džedziangas

| Džedziangas 浙江省 |
| --- |
|  |
|  |
| **Valstybė** |  Kinija |
| **Administracinis centras** | Hangdžou |
| **Prefektūros** | 11 |
| **Gubernatorius** | Lu Zushan |
| **KKP komiteto sekretorius** | Xi Jinping |
|  |
| **Gyventojų** (2020) | 64 567 588 |
| **Plotas** | 104 873 km² |
| **Tankumas** (2020) | 616 žm./km² |
|  |
| **ISO 3166-2** | CN-33 |
|  |
| **Tinklalapis** |  |
|  **Vikiteka** | DžedziangasVikiteka |

Arbatos laukai Hangdžou apylinkėse
**Džedziangas** (kin. 浙江, pinyin: *Zhèjiāng*) – provincija rytų Kinijoje. Plotas – 104 tūkst. km². Sostinė – Hangdžou.

## Administracinis suskirstymas

Džedziangas padalytas į 11 prefektūrų lygmens miestų:

* **Hangdžou** (杭州市 Hángzhōu Shì)
* **Hudžou** (湖州市 Húzhōu Shì)
* **Dziasingas** (嘉兴市 Jiāxīng Shì)
* **Džoušanas** (舟山市 Zhōushān Shì)
* **Ningbo** (宁波市 Níngbō Shì)
* **Šaosingas** (绍兴市 Shàoxīng Shì)
* **Čiudžou** (衢州市 Qúzhōu Shì)
* **Dzinhua** (金华市 Jīnhuá Shì)
* **Taidžou** (台州市 Tāizhōu Shì)
* **Vendžou** (温州市 Wēnzhōu Shì)
* **Lišui** (丽水市 Líshuǐ Shì)

## Geografija

Džedziangas ribojasi su Dziangsu provincija ir Šanchajaus miesto teritorija šiaurėje, Anhujaus provincija šiaurės vakaruose, Dziangsi vakaruose ir Fudzianu pietuose. Rytuose provincijos krantus skalauja Rytų Kinijos jūra.

Apie 70 % teritorijos užima kalvos. Aukščiausias taškas – Huangjadzianas (*Huangyajian*, 1921 m). Aplink Hangdžou, Dziasingo, Hudžou miestus – lygumos. Šiaurėje yra Didžiojo Kinijos kanalo atkarpa. Didžiausios upės – Čiantangas (*Qiantang*) ir Oudziangas (*Oujiang*). Garsus Hangdžou Vakarinis ežeras (Sihu).

Palei krantą rikiuojasi daugiau nei trys tūkstančiai salų. Didžiausia jų – Džoušanas (trečia pagal dydį Kinijoje).

Klimatas drėgnas subtropinis, ryškūs keturi metų laikai. Vidutinė metinė temperatūra nuo 15 iki 19 °C, krituliai – 1000–1900 mm. Daugiausia lyja vasaros pradžioje, o pabaigoje Džedziange būna taifūnų.

## Ekonomika

Provincija tradiciškai žinoma kaip „žuvies ir ryžių“ kraštas. Džedziangas yra Kinijos žuvininkystės centras, o svarbiausi provincijos maistiniai augalai – ryžiai ir miežiai.

Džedziangas pirmauja tarp Kinijos provincijų arbatos gamyba. Kiti svarbūs produktai – medvilnė ir šilkas.

## Šaltiniai

|  |  |
| --- | --- |
| Kinijos administracinis suskirstymas |  |
| **Provincijos**: Anhujus | Činghajus | Dziangsi | Dziangsu | Dzilinas | Džedziangas | Fudzianas | Gansu | Guangdongas | Guidžou | Hainanas | Hebėjus | Heilongdziangas | Henanas | Hubėjus | Hunanas | Junanas | Liaoningas | Sičuanas | Šandongas | Šaansi | Šansi |
**Autonominiai regionai**: Guangsi | Ningsia | Tibetas | Sindziangas | Vidinė Mongolija
**Išskirtieji miestai**: Pekinas | Čongčingas | Šanchajus | Tiandzinas
**SAR**: Honkongas | Makao |
# Didysis šuolis

**Didysis šuolis** buvo ekonominė ir socialinė programa vykdyta Kinijos Liaudies Respublikoje nuo 1958 iki 1962 metų. Ja siekta žemės ūkiu paremtą Kinijos ekonomiką ir valstiečių visuomenę žaibiškai modernizuoti ir industrializuoti.

Žemės ūkio kooperatyvus pertvarkydavo į „liaudies komunas“, kuriose būdavo panaikintas užmokestis už darbą, o produktai skirstomi visiems po lygiai, suvisuomenintas asmeninis turtas, įvesta kariška darbo ir gyvenimo tvarka.

Šuolis pradėtas Mao Dzeduno įsakymu. Jis tikėjosi, kad, jei programa bus vykdoma ryžtingai, galima laukti greito ekonominio progreso. Tačiau *Didysis šuolis* patyrė visišką nesėkmę: suardyta ekonominė sistema ir sukeltas dirbtinis badas, kurio metu mirė 20–30 mln. žmonių.
# 2002–2004 m. SARS epidemija

**2002–2004 m. SARS epidemija**|

  Šalys, kuriose užfiksuota mirčių atvejų  Šalys, kuriose užfiksuota infekcijų atvejų  Šalys, kuriose neužfiksuota atvejų
 |
| **Liga** | SARS (koronavirusas SARS-CoV) |
| **Pirmą kartą pastebėta** | 2002 m. lapkričio 16 d. |
| **Protrūkio židinys** |  Fošanas, Kinija |
| **Pasaulyje užfiksuoti atvejai**
(2002 m. lapkričio 1 d. – 2003 m. liepos 31 d. duom.) |
| Susirgimai | 8096 |
| Mirtys | 774 |

**2002–2004 m. SARS epidemija** – koronaviruso SARS-CoV sukeltos ligos SARS išplitimas pasauliniu mastu. Protrūkis prasidėjo Fošano mieste, Kinijos Guangdongo provincijoje, 2002 m. lapkričio mėn. Užsikrėtusiųjų SARS buvo palyginti nedaug. Epidemijai pasibaigus 2003 m. birželio mėn., sergamumo atvejų buvo 8422, iš kurių mažiausiai 774 baigėsi mirtimi. Mirštamumas sudarė 11 % ir svyravo nuo 0 iki 50 %, priklausomai nuo paciento amžiaus grupės. Pacientų iki 24 metų mirė mažiausiai (mažiau nei 1 %); daugiausiai mirė 65 metų ir vyresni žmonės (daugiau nei 55 %). Susirgusiesiems pasireiškė į gripą panašūs simptomai, tokie kaip karščiavimas, bendras negalavimas, raumenų, galvos skausmai, viduriavimas, drebulys.

Infekcijų skaičius, panašu, daugiausia išaugo virusui persidavus iš žmogaus žmogui sveikatos priežiūros įstaigose, kuriose padaugėjo sunkiai ar kritiškai sergančiųjų, bei nesant tinkamų infekcijos kontrolės atsargumo priemonių. Pritaikius tinkamą infekcijos kontrolę, visuotinis protrūkis buvo suvaldytas.

Nuo 2004 m. naujų SARS atvejų pasaulyje nenustatyta. Tikslus viruso rezervuaras neaiškus. 2017 m. pabaigoje Kinijos mokslininkai nustatė, kad civetos yra šio viruso tarpininkai ir atsekė virusą iki pasagnosinių šikšnosparnių.

## Paveiktos šalys ir teritorijos

Galimi SARS atvejai pagal šalį ar teritoriją,
2002 m. lapkričio 1 d. – 2003 m. liepos 31 d.| Šalis arba teritorija | Susirgimų | Mirčių | Mirštamumas (%) |
| --- | --- | --- | --- |
|  Kinija | 5327 | 349 | 6,6 |
|  Honkongas | 1755 | 299 | 17,0 |
|  Taivanas | 346 | 73 | 21.1 |
|  Kanada | 251 | 43 | 17,1 |
|  Singapūras | 238 | 33 | 13,9 |
|  Vietnamas | 63 | 5 | 7,9 |
|  Jungtinės Amerikos Valstijos | 27 | 0 | 0 |
|  Filipinai | 14 | 2 | 14,3 |
|  Tailandas | 9 | 2 | 22,2 |
|  Vokietija | 9 | 0 | 0 |
|  Mongolija | 9 | 0 | 0 |
|  Prancūzija | 7 | 1 | 14,3 |
|  Australija | 6 | 0 | 0 |
|  Malaizija | 5 | 2 | 40,0 |
|  Švedija | 5 | 0 | 0 |
|  Jungtinė Karalystė | 4 | 0 | 0 |
|  Italija | 4 | 0 | 0 |
|  Indija | 3 | 0 | 0 |
|  Pietų Korėja | 3 | 0 | 0 |
|  Indonezija | 2 | 0 | 0 |
|  Pietų Afrikos Respublika | 1 | 1 | 100,0 |
|  Kuveitas | 1 | 0 | 0 |
|  Airija | 1 | 0 | 0 |
|  Makao | 1 | 0 | 0 |
|  Naujoji Zelandija | 1 | 0 | 0 |
|  Rumunija | 1 | 0 | 0 |
|  Rusija | 1 | 0 | 0 |
|  Ispanija | 1 | 0 | 0 |
|  Šveicarija | 1 | 0 | 0 |
| Iš viso, neįtraukiant Kinijos | 2769 | 454 | 16,4 |
| Iš viso (29 teritorijose) | 8096 | 774 | 9,6 |
|  |

## Šaltiniai
# Asmeninis kompiuteris

**Asmeninis kompiuteris** (*AK*, *personalinis kompiuteris* – *PK*; angl. *personal computer* – *PC*) – asmeniniam naudojimui skirtas kompiuteris. Tipiški asmeniniai kompiuteriai pasižymi sąlyginai nedidele kaina, yra paprastai valdomi, leidžia atlikti kasdieninius raštinės darbus, žaisti žaidimus, klausytis muzikos ir pan.

Prie asmeninių kompiuterių gali būti priskiriami nešiojamieji ir kišeniniai kompiuteriai bei delninukai. Taip pat artimos ir darbo stotys.

Nėra vieningos nuomonės, kokie kompiuteriai tapo pirmaisiais asmeniniais: pirmas asmeniniam naudojimui skirtas kompiuteris buvo 1970 m. sukurtas Digital PDP-11, pirmas paprastam žmogui įperkamas kompiuteris buvo 1975 m. sukurtas MITS Altair 8800, pirmas eiliniam žmogui pritaikytas kompiuteris buvo 1977 m. sukurtas Apple Apple II, o pirmas, turėjęs visus dabartiniams *asmeniniams kompiuteriams* būdingus bruožus (nedidelė kaina, grafinė aplinka ir pan.) buvo 1984 m. sukurtas Apple Macintosh.

Šiuo metu pati populiariausia *asmeninių kompiuterių* rūšis yra PC, gana populiarūs yra ir Macintosh kompiuteriai. Populiariausios *asmeninių kompiuterių* operacinės sistemos yra Windows, Mac OS X ir GNU/Linux.

## Aparatinė įranga

Asmeninis kompiuteris ir jo išoriniai įrenginiai:
1. Skeneris
2. Centrinis procesorius (mikroprocesorius)
3. Kompiuterio atmintis (RAM)
4. Plėtotės plokštės (pvz., vaizdo plokštė)
5. Maitinimo blokas
6. Optinis įrenginys
7. Diskinis kaupiklis (standusis diskas arba SSD)
8. Pagrindinė plokštė
9. Garsiakalbiai
10. Monitorius
11. Sisteminė programa
12. Taikomoji programa
13. Klaviatūra
14. Pelė
15. Išorinis standusis diskas
16. Spausdintuvas

Aparatinė įranga – terminas, apibūdinantis visas fizines ir apčiuopiamas kompiuterio dalis, besiskiriančias nuo jose esančių arba naudojamų duomenų ir programinės įrangos, teikiančios aparatinei įrangai instrukcijas užduotims atlikti.

2010–2020 m. laikotarpio asmeninių kompiuterių naudotojams tereikėdavo prijungti maitinimo šaltinį, monitorių ir kitus laidus. Įprastą stalinį kompiuterį sudaro kompiuterio korpusas – metalinė dėžė, kurioje įmontuotas maitinimo blokas, pagrindinė plokštė, diskinis kaupiklis (standusis diskas arba SSD) ir, dažnu atveju, optinis įrenginys. Asmeninio kompiuterio įprasti išoriniai įrenginiai: monitorius, klaviatūra ir pelė.

## Programinė įranga

Programinė įranga – bet kokia kompiuterinė programa atliekanti tam tikrą užduotį kompiuterio sistemoje. Terminas apima taikomąsias programas, pvz., tekstų rengykles, kuriomis atliekamos naudotojo produktyvios užduotys, ir sistemines programas, pvz., operacines sistemas.

## Šaltiniai

Vikižodynas
# Fortune

**Fortune** – verslo žurnalas, nuo 1930 m. leidžiamas Time Inc. žiniasklaidos bendrovės. Žurnalas gerai žinomas savo kasmet leidžiamais kompanijų sąrašais. Pats žinomiausias nuo 1955 m. leidžiamas stambiausių pagal pajamas JAV įmonių sąrašas „Fortune 500“, „Fortune Global 500“, „Fortune 500 Europe“.

## Šaltiniai
# Bing

Bing|  |
|  |
| URL |  |
| Komercinis? | Taip |
| Tipas | Internetinė paieškos sistema |
| Registracija | Nebūtina |
| Kalba(-os) | 40 skirtingų |
| Savininkas | Microsoft |
| Įkūrėjas | Microsoft |
| Startavo | 2009 m. gegužės 1 d. (2009-05-01) |
| Alexa reitingas |  24 (2014 m. gruodis) |
| Dabartinė būklė | Aktyvus |

**Bing** – kompanijos Microsoft sukurta paieškos sistema.

### Bing projektai

| Pavadinimas | Aprašymas |
| --- | --- |
| Images | *Bing Images* ieško nuotraukų. |
| Maps | *Bing Maps* rodo žemėlapius pagal suvestą adresą. |
| News | *Bing News* rodo naujienas. |
| Shopping | *Bing Shopping* ieško pirkinių. |
| Translator | *Bing Translator* yra tekstų vertėjas |
| Travel | *Bing Travel* ieško viešbučių ir skrydžių. |
| Videos | *Bing Videos* ieško įvairias vaizdines medžiagas. |

## Išnašos
# The New York Times

|  |
| --- |
| *The New York Times* |
|  |
| Tipas | Dienraštis |
| Formatas | Broadsheet |
| Savininkas | The New York Times Company |
| Leidėjas | Arthur Ochs Sulzberger, Jr. |
| Redaktorius | Bill Keller |
| Įsteigta | 1851 m. |
| Būstinė | New York Times Tower 620 Eighth Avenue Manhatanas, Niujorkas |
| ISSN | 0362-4331 |
| Svetainė | nytimes.com |

**„The New York Times“** – amerikiečių dienraštis, leidžiamas Niujorke nuo 1851 m.

„The New York Times“ laimėjo 117 Pulicerio premijų, daugiau nei bet kuri kita žiniasklaidos organizacija. Dienraščio tinklalapis yra populiariausias visose Jungtinėse Valstijose, per mėnesį jame apsilanko daugiau kaip 30 mln. unikalių lankytojų.

1914 m. liepos 29 d. „The New York Times“ numeris, kuriame rašoma, kad Austrija-Vengrija skelbia karą Serbijai
Spausdintinė versija išlieka didžiausiu didmiesčio dienraščiu bei taip pat trečiu didžiausiu apskritai visose Jungtinėse Valstijose, po „The Wall Street Journal“ ir „USA Today“. „The New York Times“ priklauso „The New York Times Company“ įmonei, kuri taip pat leidžia kitus 18 laikraščių, kaip kad „International Herald Tribune“ ir „The Boston Globe“. Įmonės pirmininkas yra Arthur Ochs Sulzberger jaunesnysis, kurio šeima prižiūrėjo dienraščio leidybą nuo 1896 m.

Laikraščio šūkis, pavaizduotas pirmojo puslapio viršutinėje kairėje pusėje, yra *„Visos vertingos žinios turi būti išspausdintos“*. Laikraštį sudaro keli skyreliai: naujienos, nuomonės, verslas, menai, mokslas, sportas, stilius ir didelis apžvalginis straipsnis. „The New York Times“ išliko leidžiamas 8 skilčių formatu kelerius metus, tuo tarpu dauguma laikraščių perėjo prie 6 skilčių formato, taip pat tai buvo vienas paskutiniųjų laikraščių, pradėjusių naudoti spalvotą fotografiją.

## Šaltiniai
# Los Angeles Times

|  |
| --- |
| *Los Angeles Times* |
|  |
| Tipas | Dienraštis |
| Formatas | Broadsheet |
| Savininkas | Tribune Company |
| Leidėjas | Eddy Hartenstein |
| Redaktorius | Russ Stanton |
| Įsteigta | 1881 m. gruodžio 4 d. |
| Būstinė | 202 West 1st Street Los Andželas, Kalifornija 90012 |
| Tiražas | 600 449 į dieną 901 119 sekmadieniais |
| ISSN | 0458-3035 |
| Svetainė | latimes.com |

**„Los Angeles Times“** – amerikiečių dienraštis, leidžiamas Los Andžele nuo 1881 m.

Vienas didžiausių laikraščių pagal tiražą Jungtinėse Valstijose. 2019 m. duomenimis, laikraštis yra pelnęs 45 Pulicerio premijas.

„Los Angeles Times“ būstinė.
## Istorija

Pirmą kartą, 1881 m. gruodžio 4 d., laikraštį išleido Nathan Cole jaunesnysis ir Thomas Gardiner. Tuomet laikraštis vadinosi „Los Angeles Daily Times“. Projektas nenusisekė ir greitai bankrutavo. 1882 m. laikraštį įsigijo Harrison Gray Otis, kurio dėka verslas suklestėjo. „LA Times“ iš pradžių buvo griežtai konservatyvus Respublikonų laikraštis. Laikraščio pastangos kovojant prieš vietines profsąjungas privedė prie būstinės susprogdinimo 1910 m. spalio 1 d. Įvykio metu žuvo 21 žmogus. Buvo apkaltinti du sąjungos lyderiai, James ir Joseph McNamarama, kurie galiausiai buvo nuteisti. Po Očio mirties 1917 m., vadovavimą laikraščiui perėmė jo nebiologinis sūnus Harry Chandler ir vėlesnės šeimos kartos. Per 60 metų laikraščio politinė orientacija tapo liberalesnė.

2000 m. laikraštį įsigijo viena didžiausių JAV žiniasklaidos įmonių grupė „Tribune Company“. 2004 m. laikraštis pelnė 4 Pulicerio premijas, jį pralenkė tik Niujorko „Times“. Per paskutinius metus „LA Times“ susidūrė su mažėjančia apyvarta, tačiau vis dar išlieka vienu iš labiausiai gerbiamų laikraščių šalyje.

## Šaltiniai
# Kinijos filosofija

**Kinijos filosofija** – Kinijos filosofinių pažiūrų visuma, turinti trijų tūkstančių metų tradiciją.

## Kinijos filosofijos laikotarpiai

Kinijos filosofijos raida skirstoma į 5 pagrindinius laikotarpius:

1. senovės (1000 pr. m. e. – 588 m. e.);
2. viduramžių (589–959 m. e.);
3. renesanso (960–1900 m. e.);
4. naujųjų laikų (1901–1949 m. e.);
5. šių laikų (nuo 1949 m. e.).

## Išnašos
# 907 m.

**907** m. buvo nekeliamieji metai, prasidedantys šeštadienį pagal Grigaliaus kalendorių.

## Pasaulyje

### Įvykiai

* Tang dinastijos valdymo pabaiga Kinijoje. Prasideda Penkių dinastijų ir Dešimties karalysčių laikotarpis.

### Mirtys

**Nedatuota Arpadas, vengrų didysis kunigaikštis 889–907 m (g. 845 m.).

## Nuorodos